als_Latn dik_Latn sag_Latn
Një peticion për t’i hequr ish -kryeministrit britanik Tony Blair një çmim të dhënë nga organizata për mbrojtjen e të drejtave të fëmijëve, “Save the Children”, ka arritur në më shumë se 100 mijë firmëtarë. Ankesat për dhënien e çmimit ish -shefit të Downing Street erdhën edhe nga brenda stafit të organizatës, të cilët e konsideruan çmimin si “moralisht të dënueshëm”.
Blair u nderua për rolin e tij në fushatën “Make Poverty History”, pasi në samitin e G 8 në Gleneagles ai bindi kombet më të pasura që të jepnin 40 miliardë dollarë për të ndihmuar të varfërit.
Në kohën kur ishte kryeministër i Britanisë së Madhe, Blair u angazhua zyrtarisht që 0.7 % e Prodhimit të Brendshëm Bruto të shkonte për ndihmë jashtë vendit.
Administrata e tij themeloi edhe Departamentin për Zhvillim Ndërkombëtar (DFID).
Por në një letër që stafi i Save the Children u dërgon krerëve të organizatës, shkruhet se dhënia e çmimit ish -kryeministrit Blair “rrezikon kredibilitetin global” të organizatës.
“Ne e konsiderojmë këtë çmim të papërshtatshëm dhe një tradhëti për principet themelore dhe vlerat e Save the Children. Stafi menaxhues në rajon nuk është njohur me këtë çmim dhe nuk është konsultuar dhe ky çmim na erdhi si surprizë”, -thuhet në letër.
Në kundërpërgjigje të kritikave, dega britanike e Save the Children nxorri një deklaratë, në të cilën tha se respektonte “pikëpamjet e ndryshme”.
Kritika kanë shpëthyer edhe në rrjetet sociale dhe nga organizata të tjera humanitare. Drejtori i Human Rights Watch shkruajti në Twitter: “revokojani çmimin Tony Blair -it, këshilltarin e preferuar të dikatatorëve”.
Blair po këshillon presidentin autokrat të Kazakistanit, Nazarbayev. Organizatat ndërkombëtare raportojnë se të drejtat e njeriut në këtë vend janë përkeqësuar që nga koha kur Blair u pajtua nga Nazarbayev kundrejt një kontrate të majme.
Në korrik të këtij viti mediat britanike njoftuan se ai kishte pranuar të këshillonte edhe presidentin dhe diktatorin ushtarak egjiptian, Abdel Fattah al -Sisi. Ai po këshillon gjithashtu edhe kryeministrin shqiptar, Edi Rama.
Peticioni po firmoset me shpejtësi onlinë nga mijëra njerëz. Nëse çmimi do t’i hiqet, Blair s’ka përse të shqetësohet. Atij do t’i mbeten dy çmime të tjera që i fitoi këtë vit: “Filantropisti i vitit” dhe “ikona gay” që iu dha nga revista “Gay Times”, si mbrojtjës i të drejtave të homoseksualëve.
Burimi: Lapsi.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn